প্রধান মন্ত্রীনা স্রিমদ ভগবদ গীতাগী শ্লোকাশিংগী মেনুস্ক্রিপ্ত ফোংবদা ঙাংখিবা ৱারোল

থৌরম অসিদা ঐহাক্কী নাক্তা লৈবীরিবা জম্মু অমসুং কশ্মিরগী লেফতেনেন্ত রাজ্যপাল, শ্রীমান মনোজ সিনহাজী, ধরমার্থ ত্রস্তকী চেয়রমেন ত্রস্তী, দাঃ করন সিংহজী, থৌরম অসিদা শরুক য়ারিবা অতোপ্পা ইকায় খুম্নরবা মীথুংলেন খুদিংমক! ঐখোয়না ঙসি স্রিমদ ভগবদ গীতাগী ৱাহন্থোক ২০বু অমত্তা ওইনা পুন্সিনবা ভোল্যুম ১১গী লাইরিক অমা ফোঙলি। ঐহাক্না অসিগুম্বা শেংলবা থবক অসিবু ওই থোকহল্লিবা স্কোলর, মসিগা মরী লৈনরিবা মীওই খুদিংমক অমসুং মখোয়গী হোৎনজমনশিংবু ইকায় খুম্নবগা লোয়ননা থম্মোই শেংনা থাগৎপা ফোংদোকচরি। অশুক য়াম্না চাউরবা লৌশিং অমা ঐখোয়গী নহাশিং, লাক্কদৌরিবা শুরোন-চারোনশিংদা ফংহন্নবা অদোম্না শিংথানীংঙাই ওইরবা থবক পাংথোক্লি। ঐহাক্না দাঃ করন সিংহবু অখন্নবা ওইনা থাগৎচবগা লোয়ননা ইকায় খুম্নবা উৎচরি অমসুং মহাক্কী লমজিং মখাদা মসিগী থৌওং অসি ওইথোক্লিবনি। অদুগা ঐহাক্না মহাক্কা উন্নবা খুদিংগী লৌশিং অমসুং সংস্কৃতীগী ইচেল চেনবগুম্না ফাওই অমসুং অসিগুম্বা থৌওং অসি য়াম্না তোয়না থোকপা নত্তে। ঙসিগী নুমিৎ অসি করন সিংহজীগী মপোক নুমিৎ ওইবা অসিনা হেন্না য়াইফরবা নুমিৎ অমসু ওইহল্লে অমসুং মহাক্কী চহি ৯০গী থোইদোক-হেন্দোকপা সংস্কৃতীগা মরী লৈনবা খোঙচৎ অমসু ওইরে। ঐহাক্না মহাকপু থম্মোই শেংনা ইকায় খুম্নজরি। ঐহাক্না অদোম্বু মতম পুম্বদা তেক্ত-কায়দনা অমসুং পুন্সি শাংনা হিংনবা য়াইফ মঙ্গোল নিজরি। দাঃ করন সিংহনা ভারতকী ফিলোসোফীগীদমক্তা থবক তৌরিবা, হীরম অসিদা মশাগী মপুন্সি কত্থোক্লিবা অসিগী মঙাল অমসুং ইথিলশিং অসি ভারতকী মহৈ-তম্বগী পথাপ্তা নীংথিনা উবা ফংই। মহাক্কী হোৎনবশিং অসিনা চহি চা কয়াদগী ভারতকী ৱাখল্লোনগী চৎনবীবু লুচিংদুনা লাকখিবা জম্মু অমসুং কশ্মিরগী মশকপু অমুক হন্না তাক্লে। কশ্মিরগী ভাত্ত ভাস্কর, অভিনব গুপ্তা, অনন্দৱর্ধন, মশিং থিঙমদ্রবা স্কোলরশিংনা গীতাগী লোত্তুনা লৈবা পাউতাকশিংবু ঐখোয় খুদিংদা য়ৌহল্লি। ঙসিদি, শক্নাইরবা চৎনবী অসিনা লৈবাক অসিগী চৎনবীবু হেন্না ফজহন্নবা শেম-শাবিরে। মসিগী ৱাফম অসি কশ্মিরগা লোয়ননা লৈবাক পুম্বগী ওইবা য়াম্না চাউথোকচনিংঙাইনি। মরূপশিং, মরূপশিং, স্ক্রিপচর অমগী শ্লোক খুদিংবু তোঙানবা ৱাহন্থোক কয়া পীবা অমসুং তোঙানবা মিস্তিক্স কয়াগী ৱাহন্থোক পীবগী থৌওংশিং নীংথিজনা উবা ফংহন্দুনা গীতাবু মমুৎ তানা নৈনবদা স্কোলর লিশিং কয়ানা মপুন্সি কত্থোক্লি। মসিনা ভারতকী ৱাখল্লোন খনবা অমসুং ফোংদোকপদা নিং-তম্বা অমসুং লৌশিনবগী খুদম অমসু ওইদুনা মীওই খুদিংদা মশাগী ৱাখল্লোন লৈহন্নবা ইথিলসু পীরি। য়োগ অসিনা খুদম ওইরবদি, মসিনা মীওইবগী থবক্কী পরা অমনি। ঐহাক্না হৌজিক গীতাদা য়েংবা মতমদা মসিগী তাঙ্কক ১১দা য়াওরিবা বিস্বরুপকী ৱাখল্লোন অসিবু উবা ফংই। “মম দেহে গুরকেশ য়চ্চ অন্যত দ্রিসদুম ইচ্চসি। মসিনা হায়বদি, ঐঙোন্দা নখোয়না য়েংনিংবা খুদিংমক য়েংউ হায়বনি। ৱাখল্লোন অমসুং পাঙ্গল খুদিংমক উহনবা ঙমগনি। গীতাগী বিস্বরুপ অসিনা মহাভারত্তগী হৌদুনা নিং-তম লালহৌ ফাওবা, ঐখোয়গী লৈবাক্কী মতম পুম্বদা লমজিংদুনা লাক্লি। ভারতপু অমত্তা ওইনা পুনশিনখিবা অদি শঙ্কর্য়চার্য়না গীতাবু ধর্মগী ওইনা হীরমশিংদা ৱাখল তাহন্নবা পাম্বৈনি হায়না উখিবা অদুবু অদোম্না অমুক্তা য়েংবীয়ু। রামানুজাচার্য়গুম্বা সাধুশিংনা গীতাবু ধর্মগী ওইবা লৌশিংগী ৱাহন্থোক্নি হায়না ফোংদোকখি। স্বামি বিবেকানন্দগী ওইনদি, গীতানা লোইবা নাইররোইদ্রবা লৌশিং অমসুং য়েৎনবা লৈতনা ইশাদা থাজবগী হৌরকফম ওইখি। শ্রী ঔরোবিন্দো ঘোসকী ওইনদি, গীতা অসি লৌশিং অমসুং মীওইবা খুন্নাইগী অশেংবা অপুনবা শক্তম ওইখি। গীতআনা মহাত্মা গান্ধীগী খ্বাইদগী লুবা মতমশিংদা মঙাল পীদুনা লমজিংবিখি। নেতাজি সুভাস চন্দ্র বোস্পু গীতানা লৈবাক নিংবা অমসুং থৌনা ফবগী ইথিল পীখি। গীতাগী অসিগুম্বা ৱাহন্থোক অসি বাল গঙ্গাধর তিলক্না হায়বীখি অমসুং মসিনা নিং-তম লালহৌদা অনৌবা পাঙ্গল হাপখি। মসিগী মতাংদা পনবা য়াবা হীরম কয়া অমা লৈ অমসুং পুং কয়া চঙদুনসু মসিগী মতাংদা হায়বদা মতম্না অদুম ৱাৎকনি। ঐখোয়না হৌজিক নিং-তম্বগী চহি ৭৫ ফারকপগী নুংঙাইবা ফোংদোক্কদৌরিবা অসিদা ঐখোয়না খুদিংনা গীতাগী অসিগুম্বা মমাই অসিবু লৈবাক্কী মমাংদা পুরক্নবা হোৎবগী মথৌসু তারে। গীতানা ঐখোয়গী নিং-তম লালহৌদা করম্না থৌনা হাপখি, ঐখোয়গী থৌনা লৈরবা লান্মীশিংদা লৈবাক্কীদমক্তা মথৱাই কত্থোকপগী ইথিল করম্না পীখি, লৈবাক্কী অমত্তা ওইনা মতৌ করম্না পুন্দুনা থম্বগে হায়বসিগী মতাংদা ঐখোয়গী নহাশিংদা খঙহনবগী মথৌ তাই। মরূপশিং, গীতাদি ভারতকী মীওইশিংবু অমত্তা ওইনা লেপহন্নবগীদমক্তা মথৌ তাবা ৱাফম কয়া য়াওবা লাইরিক অমনি মরমদি গীতানা অসুম্না হায়রি – সমম সর্ৱশু ভুতেশু তিস্থন্তম পর্মেস্বরম। মসিনা হায়বদি, থৱাই পানবা জিব খুদিংদা লাই লৈ। নর অসি নরায়ন্নি। গীতা অসি ঐখোয়গী রিসর্চকী মাইকৈদা লৌশিং অমসুং ইশাগী লিচৎকী খুদম অমনি মরমদি গীতানা অসুম্না হায়রি – না হি গ্যানেন সস্থম পৱিত্রম ইহ বিদয়তে। মসিনা হায়বদি, লৌশিংদগী হেন্না শেংবা করি অমত্তা লৈতে। গীতা অসি ভারতকী সাইন্তিফিক ওইবা অনৌবা থৌওং পুথোকপা, সাইন্তিফিক তেম্পরামেন্তপুসু পাঙ্গল হাপ্পি। মসিগী মরমদি গীতানা অসুম্না হায়রম্বা অমসু লৈবগীনি – গ্যানম বিগ্যানম সহিতম য়ৎ গ্যাত্বা মোক্স্যেশ অশুভৎ। মসিনা হায়বদি, লৌশিং অমসুং সাইন্সনা পুনবা মতমদা শিংনবা খুদিং, নুংঙাইতবা খুদিংগী ৱারোইশিন পীবা ঙম্মি। গীতা অসি চহি কয়াদগী ভারতকী থবক্কী মতাংদা তাকপগী খুদম ওইদুনা লাক্লি। মসিগী মরমদি, গীতানা অসুম্না হায়রম্বা অসিননি – য়োগ, কর্মসু কৌশলম। মসিনা হায়বদি, য়োগ হায়বদি ঐখোয়গী থৌদাংশিংবু নীংথিজনা পাংথোকপা হায়বনি। মরূপশিং, গীতা অসি ধর্মগী ওইবা কিবা লৈতনা অসিগুম্বা ৱারোলবু হায়রম্বা লাইরিক অমনি। মসিনা হায়রম্মি – না অন্বাপ্তম অৱাপ্তায়ম ৱর্ত এৱ চা কর্মনি। মসিগী ৱাহন্থোক্তি ঈশ্বর ফাওবা ওইজবা, কান্নবা থিদনা থবক তৌবগী থৌওং ইন্দে। মরম অদুনা, গীতানা মীওই অমতনা অরানবা থবক তৌদনা হিংবা ওইথোক্তে হায়না য়াম্না চুম্না হায়রম্মি। ঐখোয়না কর্মদগী নান্থোক্তুনা চেনবা য়ারোই। ঐখোয়গী কর্মগী করম্বা মাইকৈ পীগদগে হায়বসি ঐখোয়গী থৌদাংনি। গীতানা ঐখোয়দা লম্বী তাকপীরি, ঐখোয়দা তৌদবা য়াদে হায়না করিমত্তা হায়বা লৈতে। গীতানা অর্জুন্দসু তৌদবা য়াদে হায়বা য়াথং অমত্তা পীখিদে। অমসুং হৌজিক্তসু, দাক্তর সাহেবনা গীতানা ধর্ম শন্দোকপগী ৱারোল অমত্তা পীরমদে হায়না হায়খিবা অদুনি। শ্রী কৃষ্ণনা গীতাগী য়াওবা ৱাফম কয়া অসি হায়রবা মতুংদা খ্বাইদগী অরোইবা তাঙ্কক্তা, অর্জুন্দা তৌফম থোকপা খুদিংমক তৌরবা তুংদা, হোৎনবা য়াবা কয়া হোৎনরবা তুংদা ইরোই লোইবা ওইনা করি হায়খি – য়থা ইচছসি তথা কুরু। হায়বদি, ঐহাক্না হায়ফম থোকপা হায়খ্রে, হৌজিক্তি করি ফৈ হায়না খনবা অদু তৌরো। মসিগী ৱাফম অসিদগী হেনবা লিবরেল ওইনা ৱাখল খনবগী মতৌ করি লৈরিবগে। থবক অমসুং ৱাখল খনবগী নিং-তম্বা পীবা অসিমক ভারতকী গনতন্ত্রাগী অশেংবা মশক্নি। ঐখোয়গী গনতন্ত্রানা ঐখোয়গী পুন্সিগী তোঙান-তোঙানবা মতাংশিংদা ৱাখল খনবা, থবক শুবগী নিং-তম্বা অমসুং মান্নবা হক পীরিবনি । মসিগী নিং-তম্বা অসি ঐখোয়গী সংবিধানবু ঙাক-শেল্লিবা গনতন্ত্রাগী ইন্সতিত্যুসন অসিদগী লাকপনি। মরম অদুনা, ঐখোয়না ঐখোয়গী হক্কী মতাংদা ৱারী শাবা মতমদা, ঐখোয়গী গনতন্ত্রাগী ওইবা থৌদাংশিংসু নীংশিংগদবনি। ঐখোয়গী সংবিধানগী নীংথিরবা শক্তম অসিবু শোকহন্নবা, মশক থিহন্নবা হোৎনবা মীওই কয়া ঙসিদি য়াম্না লৈরে। ঐখোয়গী পার্লিয়ামেন্ত ওইরো, সুপ্রীম কোর্ত ওইরো, আর্ম্দ ফোর্স ফাওবদসু রাজনিতীগী খুদোংচাবা য়েংদুনা লান্দানবা হোৎনবা মীওই লৈরি। মসিগী চৎনবী অসিনা লৈবাক্তা য়াম্না শোকহল্লি। অদুবু অসিগুম্বা মীওই অসিনা লৈবাক্কী অপুনবা মীওইগী মীহুৎ ওইদবা অসিদদি ঐখোয়না নুংঙাইবা খরদি ফাওই। ঐখোয়গী লৈবাক্তি মশাগী তৌফম থোকপশিংবু হেন্না মরু ওইবা পীদুনা মাং থানা চৎলি। গীতাদা হায়বা থবক তৌবগী ৱাখল্লোনশিংবু মন্ত্রা ওইহন্দুনা লৈবাক অসিনা ঙসিদি খুঙ্গংগী লায়রবা, লৌমী অমসুং শিন্মী, শোত্থরবা দলিৎ, খুন্নাইগী মীওই খুদিংগী তেংবাংনবা অমসুং মখোয়গী পুন্সি-মহিংদা অহোংবা অমা পুরক্নবা হোৎনদুনা লৈরি। মরূপশিং, গীতাগী মিৎয়েংদগী য়েংলবদিম ভারতনা লৈবাক অমসুং মতমগী ঙমখৈদগী ৱাংমা লান্দুনা মীওইবা খুন্নাইগী তেংবাংলি। প্রধান মন্ত্রীনা গীতা অসি মালেম অপুনবা অসিগী থৱাই-পানবা জিব খুদিংমক্কী লাইরিক্নি। মসিবু ভারত অমসুং মালেমগী তোঙান-তোঙানবা লোল কয়াদা ৱাহন্থোক হন্দোক্লি, মালেমগী স্কোলর কয়ানা তোঙান-তোঙানবা লৈবাকশিংদা মসিদা রিসর্চ তৌনরিবনি। ইশাগী ওইজবা থিদনা থবক তৌবগী ভারতকী থৌওং অসিবু মালেমদা শক্তাক্লিবা অসি গীতাননি। মসি নৎলমদ্রবদি, ভারতনা ইশাগী ওইজবা থাদোক্তুনা তেংবাংবা, “মালেম্বু অমত্তা ওইহনবা”গুম্বা ঐখোয়গী ৱাখল্লোনশিং অসি মীওই কয়া অমগী ওইনদি য়াম্না ঙকপা থৌওং অমনি। অদোম্না অমুক্তা য়েংবীয়ু, মালেমদা কোরোনাগুম্বা লাইচৎ অমা থোক্লকপা মতমদা মালেম পুম্বনা খুদোংথিবা অসিগী মতাংদা খঙনরমদে, শকখঙদবা য়েক্নবা অমা ওইরম্মি। মালেম, মীওইবা খুন্নাইনা মসিগীদমক্তা শেম-শারমদে, ভারতকী ফিভমসু চপ মান্নরম্মি। অদুবু ভারতনা মশাবু চেকশিঞ্জদুনা মালেমগী তেংবাংনবগীদমক্তা তুং হন্দনা পাংথোকখি। মালেমগী লৈবাকশিংদা হিদাক পীখি, মতমদুগী তঙাই ফদবমখৈ পীখি। অদুগা ভেক্সিনগী শেম-শাবা লৈজদবা মালেমগী লৈবাক কয়া অমত্তদা হীরম অমত্তগী খন্নবা য়াওদনা পীখি। মসিগী তেংবাং অসিদা লমদমশিং অদুগী মীওইশিংনা হরাওনখিবা অসিদি য়াম্না অঙকপা মওংনি। মখোয়গীদমক্তদি মসি য়াম্না তোঙানবা থৌওং অমা থেংনবগুম্বনি। মরূপশিং, মতৌ অসুম্না, লৈবাক্কী মীওই কয়া অমনা মফম-মফম কয়াদা পন্দুনা লৈখিবা মতমদা, ভারতনা মখোয়বু তেক্ত-কায়দনা পুথোকপীখি, ঐখোয়না মখোয়বু মরৈবাক্তা থিনবীখি। মসিদা ভারতনা মাঙবা-তোংবা অমত্তা থিখিদে। মীওইবা খুন্নাইগী তেংবাংববু কর্মনি খন্দুনা ইশাগী থৌদাং পাংথোকখি। মালেমগী মীওইশিংনা মসিবু ভারতনা পাংখিবা তেংবাংনি হায়দুনা ভারতপু য়াম্না থাগৎনরি। মসিদা ঐহাক্না হায়নীংবদি, মসি ভারতনা তেংবাংবা নত্তে, ঐখোয়গী তৌফম থোকপনি। ভারতকী মিৎয়েংদা অফাউবা নত্তে, মীওইবা খুন্নাই ওইনা উই। ভারতনা মসিগী ৱাখল্লোন অসিগা লোয়ননা মীওইবা খুন্নাইবু তেংবাংদুনা লাক্লি, মসিবু গীতা পারবা মতমদা মালেমগী মীয়াম্নসু খঙনগনি। গীতানা ঐখোয়দা হীরম অসিগী মতাংদা পুঙফম খুদিংগী তাকপীরি – কর্মনি এৱ অধিকারঃ তে মা ফলেশু কদাচন। হায়বদি, মহৈগী খন্দনা থবক তৌগদবনি। গীতানা ঐখোয়দা অসুম্নসু তাকপীরম্মি – য়ুক্তঃ কর্মা ফলং ত্যক্ত্বা শান্তিনম আপ্নোতি নৈশথীকিম। মসিনা হায়বদি, মহৈ য়েংদনা ঐখোয়গী পাংথোকফম পাংথোকপদা পুক্নিংদা নুংঙাইবা ফাওবনি। মসিনা খ্বাইদগী হেন্না নুংঙাইবনি, খ্বাইদগী ফবা এৱার্দনি। মরূপশিং, ভগবান কৃষ্ণনা গীতাদা তামসিক, রাজসিক অমসুং সাত্বিক অহুমগী মতাংদা তাক্লমখি। ঙসিদি গীতাবু নৈনবগা মরী লৈনবা মীওই কয়া অমা মীরক অসিদা য়াওরি। মসিগী মতাংদা গীতাগী ১৭শুবা তাঙ্কক্তা শ্লোক অমা য়াওই হায়বসি অদোম খুদিংনা খঙবীরম্লগনি অমসুং ঐহাক্না খঙজবগী মতিং ইন্না ঐখোয়না মসিগী তামসিক, রাজসিক অমসুং সাত্বিক্কী মতাংদা মপুঙ ওইনা খন্নরবদি নখোয়গীনি হায়রিবা খুদিংমক ঐহাক্কীনি, ঐখোয়না ফংগদবনি, মসিবু তামসিকনি হায়বনি। মসিনা মরম ওইদুনা, মালেমদা লান থোক্লিবা তংদু-লৈতাদ্রিবা, নুংশিনদ্রিবনি। ঐহাক্কী ওইবা অসিদি, ঐহাক্কী নাক্তা অদুম লৈবা। মীতোপকী ওইবদো, মহাক্কী অদুম ওইজবা, মদুনা মহাক্কী পুন্সি মহিং ওইজবা। মসিনা রাজসিক, হায়বদি মালেমগী ওইবা মহৌশাগী ৱাখল্লোন্নি। অদুবু ঐহাক্কী ওইরিবা অসি মীওইগী ওইরিবা অদুগা চপ মান্নৈ, ঐহাক্কী খুদিংমক অসি মীওইবা খুন্নাইগীনি, মসিনা সাত্বিক্কী খুদম্নি। মসিগী সাত্বিক্কী মওং অসিদা ভারতনা মতম পুম্বদা ঐখোয়না মীওইবা খুন্নাইগী মগুন্নি খন্দুনা লাক্লি, খুন্নাইগী চৎনরোল ওইহল্লি। ঐখোয়গী মফম অসিদদি অঙাংশিংদসু অহানবা ওইনা করিগুম্বা খরা ফংবা মতমদা, অতোপ্পদা হান্না পীয়ু অদুগা নশাগী লৌশল্লু হায়না তাকপী। ঐহাক্তি ঐহাক্কী হায়না খন্দে, পুন্না চৎমিন্নৈ। মসিগী ৱাখল্লোনশিং অসিনা মরম ওইদুনা ভারতনা ঐখোয়গী লৌশিংবু, লন-থুম অমসুং অনৌবা পুথোকপশিংবু শেন্মিৎলোনগী মিৎয়েংদগী য়েংদ্রিবনি। ঐখোয়না অঙ্ক, মেতাল্লর্জী, তাক্সতাইলগুম্বগী হীরম কয়াগী কারবারগী মতাংদা খঙই, মসিবু ঐখোয়না মীওইবা খুন্নাইগী লন্নি হায়না খল্লি। হৌজিক্কী মতমগী মেদিকেল সাইন্সকী মওং অসি লৈত্রিঙৈদগী হৌনা অয়ুর্বেদগী বিজ্ঞান্না য়ুগ কয়াদগী মীওইবা খুন্নাইগী তেংবাংদুনা লাক্লি। ঙসিসু, মালেম অসিনা হর্বল অমসুং মহৌশাগী পোত্থোক্কী ৱারী শারি, ত্রীৎমেন্ত তৌদ্রিঙৈদা হীলিংদা হান্না য়েংনরি, তোঙানবা লৈবাক কয়ানা অয়ুর্বেদদা রিসর্চ তৌনরি, মসিবু ভারতনা পুক্নিং থৌগৎলি অমসুং তেংবাংলি। মীরমগী মহৈরোয়শিংনা ঐখোয়গী অরিবা য়ুনিভর্সিতীশিংদা মমাংদসু লাক্নরি, মখোয় খুদিংদা ঐখোয়গী লোউশিং তাক্লি। ঐখোয়না চাউখৎপগী মতিক মীওইবা খুন্নাইগী চাউখৎনবা ঐখোয়না হোৎনদুনা লাক্লি। মরূপশিং, ঐখোয়গী মসিগী ৱাখল্লোন, পুৱারী অসিনা ঙসিদি “আত্মানির্ভর ভারত”কী মওংদা অমুক মাংদা থোক্লক্লে। ঙসিদি, ভারতনা মালেম পুম্বগী চাউখৎনবা অমসুং মীওইবা খুন্নাইবু তেংবাংবা ঙম্নবগীদমক্তা মশাগী মতিক-মগুনবু নৌহৌননা অমুক্কা শেমগৎ-শাগৎলি। হৌখিবা থা খরদা মালেম শিনবা থুংবনা উখিবা ভারতকী তেংবাং অসিনা ভারতপু আত্মানির্ভর ভারত অমা ওইনবগা লোয়ননা মালেমদসু অচৌবা থাক্তা তেংবাংগনি। মসিগী পান্দম অসিবু মঙফাওনহন্নবগীদমক্তা ঐখোয়না ঙসিদি গীতাগী কর্ময়োগগী মথৌ তারে। অমম্বদা চহি কয়া লৈরম্বদগী থোক্লক্তুনা ঐখোয়না হৌজিক ইশাগী থৌদাং খঙজদুনা লৈবাক অসিবু মরোমদোম লেপচবা ঙমহনবা তাবনি। ভগবান কৃষ্ণনা অর্জুন্দা অসুম্না হায়রম্মি – শুধম হদয় দৌর্বলয়ম ত্যক্ত্বা উত্তিস্থ পরন্তপ। হায়বদি, অপিকপা অমসুং অশোনবা ৱাখল থাদোক্তুনা হৌজিক্তি লেপখৎলো। মহাক্না অর্জুন্দা পাউতাকশিং অসি পীরদুনা “ভারত” হায়বা মিংথোন পীদুনা ইকায় খুম্নখি। মসিগী মীংথোন অসি ঐখোয়গী ভারত লৈবাক অসিগীদমক্তনি, ভারত মচা করোর ১৩০গীনি। মসিগী থৌওংশিং অসিনা অনৌবা ইথিল অমা পীরি। মালেম্না ভারতপু অতোপ্পা মিৎয়েং অমদা য়েংলি, অনৌবা ইকায় খুম্নবা অমা উৎলি। ঐখোয়না মসিগী অহোংবা অসিবু ভারতকী মতমগা চান্নবা শক্তাক, সাইন্সপু খ্বাইদগী অৱাংবা থাক্তা পুখৎকদবনি। ঐখোয় পুন্না মসিগী পান্দম অসি ফংমিন্নগনি হায়না ঐহাক্না থাজৈ। নিং-তম্বগী ৭৫শুবা চহি অসিনা অনৌবা তুং লমচৎ অমা হৌবগী য়ুম্ফম ওইরগনি। ঐহাক্না দাক্তর সাহেবপু, ত্রস্ত অসিবু চলায়রিবা শক্নাইরবা মীওইশিং অমসুং লাইরিক অসিবু পুথোকপদা শরুক য়াদুনা কন্না হোৎনবীরিবা খুদিংবু থম্মোই শেংনা থাগৎচরি। মসিগী লাইরিক অসিদা রিফরেন্স পীদুনা লাইরিক অসিবু শিজিন্নবা মীওইশিংদা লাইরিক অসিনা য়াম্না তেংবাংগনি অমসুং ঐখোয়না মসিগী লাইরিক অসিবু য়াম্না মথৌ তাই হায়না ঐহাক্না চেৎনা থাজৈ। মসিনা ঐখোয়দা মমল নাইদ্রবা লন অমা পীরবনি। মসিগী লাইরিক অসি মালেমগী ওইনা লানফমদা লোশিংগী জ্ঞান পীখিবা অহানবা লাইরিক অমনি। মসিগী ৱাফমশিং অসি মাই-পাকপা অমসুং মাইথীবনা থোংজিন্দা থিলিঙৈ মতমদা হায়খিবা ঙাক্তনি। থোৎল-মেঙলবা ৱাহৈশিং শিজিন্নদুনা অসিগুম্লবা শেংলবা ৱাখল্লোন থোক্লকপা অসি অমৃত ফংবা নত্তনা অতোপ্পা করি অমত্তা নত্তে। অসিগুম্বা লৌশিং করম্বা লোল, অমসুং মতৌ করম্না নীংথিনা খঙহনগদগে হায়না লাক্কদৌরিবা নহাশিংনসু হোৎনগদবনি। দাক্তর করন সিংহ, মহাক্কী ইমুং মনুং খুদিংমক অমসুং মখোয়গী শীংথানিংঙাই ওইরবা শাগৈনা মসিগী থবক অসিবু মতম পুম্বদা হিংহন্দুনা লাক্লি। তুংগী চারোনশিংনসু মসিমক তৌগনি হায়না ঐহাক্না থাজবা থম্মি অমসুং দাক্তর সাহেবকী তেংবাং অসিবু ঐখোয়না মতম পুম্বদা নীংশিংদুনা লৈগনি। ঐহাক্না মসিগী মশক থোক্লবা থবক অসিগীদমক্তা অমুক্কা হন্না ইকায় খুম্না উৎচরি। মহাক্না হকচাং ফনা অমসুং পুন্সি শাংনা হিংদুনা ঐখোয় খুদিংবু য়াইফ মঙ্গোল পীবিদুনা ঐখোয়না অসিগুম্বা ৱাখল্লোন অসিগা লোয়ননা লৈবাক্কীদমক্তা করিগুম্বা খরা তৌবা ঙম্বা ওইজগে হায়জরি। য়াম্না থাগৎচরি!